דעם

דעם – מפלגת פועלים / כלכלה ירוקה, מדינה אחת (בערבית: حزب دعم العمالي) היא מפלגת שמאל סוציאליסטית רדיקלית בישראל.

== אידאולוגיה ומצע המפלגה ==
בתחילת דרכה היא רצה כ"מפלגת פועלים", אך היום היא שינתה את הגדרתה והיא הצטרפה למה שקרוי הסדר הירוק החדש או הניו דיל הירוק. דעם מציגה תפיסת עולם סוציאליסטית, קוראת לסיום הכיבוש הישראלי על השטחים, והקמת מדינה אחת לשני עמים, על בסיס כלכלה ירוקה ושיתופית. דעם טוענת כי יש לחזק את מעמד הפועלים הישראלי והפלסטיני כאחד, דבר שישקף את המשותף בין העמים, ויאפשר קיום חברה סולידרית וצודקת.

מתוך תפיסה שמאלנית, דעם התנגדה להסכמי אוסלו, וטענה כי "הסכמים אלה משמרים את העליונות הישראלית ואת הסדר הקפיטליסטי הקיים באזור". דעם מתנגדת גם לסחף האיסלאמי החזק באזור.

==היסטוריה==
דעם הוקמה בשנת 1995 על ידי פעילים חברתיים ערבים ויהודים שחלקם היו חברים לשעבר בתנועת "דרך הניצוץ". הסניף הראשון של המפלגה הוקם ביפו כחלק ממאבק לפתרון בעיות הדיור של התושבים הערבים בעיר. בתחילת דרכה עמד בראש הרשימה אסף אדיב. בשנת 2002 מונתה לעמוד בראש המפלגה אסמא זחאלקה אגבארייה.

===התמודדות בבחירות לכנסת===
מעת הקמתה התמודדה המפלגה 10 פעמים בבחירות לכנסת, אך לא הצליחה להיבחר. בפעם הראשונה שהמפלגה התמודדה לכנסת היא הייתה המפלגה הקטנה בישראל, שיא כוחה היה בשנת 2006, בבחירות לכנסת ה-17. לקראת הבחירות לכנסת העשרים הודיעה המפלגה שלא תתמודד בבחירות האלו לקראת הבחירות לכנסת ה-21 הודיעה שתתמודד שוב, הפעם בכינוי "כלכלה ירוקה - מדינה אחת" ובראשות יואב גל טמיר, ומהבחירות שאחריהן היא מתמודדת בכינוי "דעם - כלכלה ירוקה מדינה אחת".
{| class="wikitable"
|-
! בחירות !! מועמדים
|-
| הכנסת ה-14 (1996)||
אסף אדיב, סמיה נאסר, קמל אלג'עפרי (רשימת מועמדים מלאה ראו [https://web.archive.org/web/20131018012041/http://www.idi.org.il/media/512414/%D7%9B%D7%A0%D7%A1%D7%AA%2014-%20%D7%93%D7%A2%D7%9D.pdf כאן])
|-
|הכנסת ה-15 (1999)
|סאמיה ח'טיב, והבה בדארנה, אסמא אגבארייה (רשימת מועמדים מלאה ראו [http://www.knesset.gov.il/elections/asp/party.asp?id=3 כאן])
|-
|הכנסת ה-16 (2003)
|אסמא אגבארייה, ניר נאדר, סאמיה ח'טיב (רשימת מועמדים מלאה ראו [http://www.knesset.gov.il/elections16/heb/lists/list.asp?id=3 כאן])
|-
|הכנסת ה-17 (2006)||
אסמא אגבארייה, ניר נאדר, סאמיה ח'טיב (רשימת מועמדים מלאה ראו [http://www.knesset.gov.il/elections17/heb/list/list.asp?id=33 כאן])
|-
|הכנסת ה-18 (2009)||
אסמא אגבארייה-זחאלקה, ניר נאדר, מאלכ מוראד (רשימת מועמדים מלאה ראו [http://www.knesset.gov.il/elections18/heb/list/List.aspx?ListId=65 כאן])
|-
|הכנסת ה-19 (2013)
|אסמא זחאלקה אגבארייה, ניר נאדר, דני בן שמחון (רשימת מועמדים מלאה ראו [http://knesset.gov.il/elections19/heb/list/List.aspx?ListId=99 כאן])
|-
|הכנסת ה-21 (2019) בשם כלכלה ירוקה - מדינה אחת
|יואב גל טמיר, חנאן מנאדרה זועבי, מיכל שוורץ בן אפרת (רשימת מועמדים מלאה ראו [https://bechirot21.bechirot.gov.il/election/Candidates/Pages/OneListCandidates.aspx?LPF=Search&WebId=6adadc15-e476-480b-9746-04490aedeb0f&ListID=ba72a662-765c-45af-9d48-fb68080956af&ItemID=64&FieldID=ListNickname_GxS_Text כאן])
|-
|הבחירות לכנסת ה-22 (2019)
||יואב גל טמיר, ופא טייארה, חנאן זועבי, ארז וגנר (רשימת מועמדים מלאה ראו [https://bechirot22.bechirot.gov.il/election/Candidates/Pages/OneListCandidates.aspx?LPF=Search&WebId=6adadc15-e476-480b-9746-04490aedeb0f&ListID=ba72a662-765c-45af-9d48-fb68080956af&ItemID=115&FieldID=ListNickname_GxS_Text כאן])
|-
|הבחירות לכנסת ה-23 (2020)
|יואב גל טמיר, ופא טייארה, חנאן זועבי, ארז וגנר (רשימת מועמדים מלאה ראו [https://bechirot23.bechirot.gov.il/election/Candidates/Pages/OneListCandidates.aspx?LPF=Search&WebId=6adadc15-e476-480b-9746-04490aedeb0f&ListID=ba72a662-765c-45af-9d48-fb68080956af&ItemID=151&FieldID=ListNickname_GxS_Text כאן])
|-
|הבחירות לכנסת ה-24 (2021)
|יואב גל טמיר, חנאן זועבי, מיכל שוורץ בן אפרת, סאמיה נאסר (רשימת מועמדים מלאה ראו [https://bechirot24.bechirot.gov.il/ELECTION/CANDIDATES/Pages/OneListCandidates.aspx?LPF=Search&WebId=6adadc15-e476-480b-9746-04490aedeb0f&ListID=ba72a662-765c-45af-9d48-fb68080956af&ItemID=190&FieldID=ListNickname_GxS_Text כאן])
|}

===התמודדות בבחירות מקומיות===
בשנת 2008 התמודדה המפלגה בפעם הראשונה בבחירות לרשויות המקומיות בישראל והציגה רשימת מועמדים למועצת העיר תל אביב-יפו. כמו כן הציגה ראש המפלגה אסמא אגבארייה, תושבת יפו, את מועמדותה לראשות העיר (בסוף לא נרשמה למועמדות). אגברייה עצמה קיבלה 0.45% מקולות הבוחרים, והרשימה לא עברה את אחוז החסימה ולא הכניסה נציג למועצה.

בשנת 2013 התמודדה אסמא אגבארייה בבחירות למועצת העיר במסגרת רשימת "עיר ללא גבולות" (שהתמודדה בבחירות למועצת עיריית תל אביב-יפו)<ref name=":0">[https://sites.google.com/site/citytlvnoborders/ עיר ללא גבולות], באתר Google Sites</ref> אך הרשימה לא עברה את אחוז החסימה והתפזרה לאחר הבחירות, שיסדה אשת התקשורת והפוליטיקאית הישראלית, אמילי מואטי.<ref name=":0" /> ברשימה התמודדו דן חיימוביץ, הפסיכולוגית עירא ענר, וכן השחקן והמנחה ישי גולן. אסמא אגבארייה-זחאלקה הוצבה במקום הראשון ברשימת "עיר ללא גבולות" כשסוכם מראש על רוטציה בין חברי הרשימה השונים. הרשימה קיבלה כ-1,900 קולות ולא עברה את אחוז החסימה.

==קישורים חיצוניים==
* 

* 
* 
* 
* 
* 

==הערות שוליים==

קטגוריה:ארגוני שמאל בישראל
קטגוריה:מפלגות בישראל שמעולם לא עברו את אחוז החסימה
קטגוריה:סוציאליזם
קטגוריה:שותפות יהודית-ערבית בישראל
קטגוריה:מפלגות שהוקמו ב-1995